Музични аранжман

**Аранжованє** (франц. *arranger*) – значи привесц до порядку, ушориц. То модификованє,  адаптация, пременка у музичним тексту у музичним дїлу пре його виводзенє зоз другу ґрупу инструментох нє як у ориґиналу (напр. оркестрация клавирскей композициї). 

Аранжовaнє ше барз применює у забавней - поп музики. Уключує преважно технїчни можлївосци справи-аранжера, зоз уношеньом даєдних креативних елементох, алє нє у такей мири же би нова композиция достала самостойне значенє. Аранжман ше наволує и гармонизация а и инструментация новей лєбо познатей мелодиї. 

## Аранжман и зродни поняца
Постоя вельо концепти хтори означую творенє музичного дїла на основи постояцого музичного материялу. Розлики медзи нїма постоя у зависносци  од ориґиналного тексту, односно у розмири  креативней компоненти хтору дава нови автор. 

По вше векшим значеню секундарного творчого  доприношеня постої: аранжман, обробка, транскрибция, парафраза, рапсодия, фантазия. Спрам того аранжман забера штредню позицию и улогу у тей сериї формох и на даяки способ представя лєм технїчну роботу, а на други уплївує з креативну роботу. Источашнє наведзени концепти ше часточно преклопюю а пробованє уводзиц строгши огранїченя нє барз оправдане.

## Файти поп аранжманох
Постоя два типи аранжованя спрам процесу креированя партитури за поп ансамбл лєбо оркестер: 

- Аранжман музичних дїлох хтори винїмково написани за виводзенє за поп ансамбли лєбо оркестри (окреме музику за танєц) музичних дїлох.

- Аранжман музичних дїлох за хтори авторе нє наменєли можлївосц же би их виводзели поп ансамбли лєбо оркестри  (напр. вокални дїла).  

У першим случаю дїло такой задумане оркестерски и у своєй концепциї „обецує” богати оркестрово фарби (Н. Римски-Корсаков  *Основи оркестрациї  кнїжка* 1) а аранжер ше стрета зоз задатком же би витворел правилно пренєшени уметнїцки змист дїла, з помоцу естрадного ансамбла лєбо оркестра а у складзе зоз планом автора.(4)

Приклад другого случая аранжмана то албум *Joue Les Beatles*  и оркестри  Паула Маруия у хторим числени гити ґрупи Битлси, першобутно виведзени як квартети,  а аранжмани написани за виводзенє векшого состава инструментох - поп оркестер.

## Аранжованє и инструментация
Постоя велї поняца и елементи за наставанє музичного дїла. Часто ше поставя питанє прецо нє гвариме оркестрация лєбо  инструментация  алє «аранжман». Чи єст розлики медзи тима трома концептами?
Найзроднєйши термин инструметация  хаснує ше першенствено кед ше у композициї применюю акустични инструменти, док ше термин  аранжман применює за електронски инструменти и диґитални справи, хтори повязани зоз такима инструментами (аутономни тонски модули, апликацийни програми  хтори маю  „банки”) акустични и други инструметални звуки, семплери, секвенцери, ритем секциї итд.

## Аранжмани и жанр
У зависносци од музичного жанра (синтихоп, гард рок итд.) у хторим ґрупа музичарох будзе виводзиц композицию, хасную ше розлични стилски технїки аранжованя. Одлучуюцу улогу за одредзованє стилского напряма ансамбла ма орґанизация ритма, уключуюци характеристични ритмични фарби и ефекти удерних инструментох як основу ритем секциї. Пре тото аранжер муши познац розлични напрями и стили поп музики, преучиц основни ритмични фиґури (формули) рижних ритмох танца, и знац їх осучаснїц спрам нєшкайших сучасних трендох.

На приклад, рокенрол на початку хасновал технїку буґи-вуґи инструменталного провадзеня (остинато провадзенє аж и у осминох) основа диско ритма у часци бубня, бас бубень - на каждей штварцини, мала буґна (добош) на другей и штвартей штварцини. За самбу орґанизация цалей ритмичней секциї бубньох, типично ше хаснує алт-том и бас-том итд. Иста мелодия може буц аранжована у розличних музичних стилох.

## Виучовенє уметносци аранжованя
Аранжер креїра аранжман. До нєдавна (пред 40-50 роками) нє постояла настава аранжованя у поп и джез жанрох на уровню фаховей специялизациї.

У музичних школох на естрадних напрямох, аранжованє  єден зоз обовязних предметох, алє нєт закончени школи зоз дипломами специялносци *аранжер естраднога оркестра*. Обуку такого фаху понукаю високошколски музични установи у велїх других державох, напр. Музични коледж Беркли у Бостону.

## Права
Аранжер, з оглядом же є учашнїк у твореню дїла, ма право на продукователя фоноґрама. Креативне участвованє у виробки фоноґрама додзелює ше аранжерови.

## Вонкашнї вязи
* „aranžman” u Hrvatskom jezičnom portalu 
* Aranžiranje muzike za tamburaški orkestar, priredio Ivan Sabo
* Arranging for Songwriters: Instrumentation and Production in Songwriting 31 декабря 2019.
* arrangement Encyclopædia Britannica online

## Референци
 

Катеґория:Музика
Катеґория:Музични аранжмани
Катеґория:Музични термини